# Raoul Walsh

| Raoul Walsh |
| --- |
| Walsh kao John Wilkes Booth u *Rađanju nacije*. |
| Biografske informacije |
| Rođenje | (1887-marta-11)11. marta 1887. New York, SAD |
| Smrt | 31. decembra 1980. (dob: 93) Simi Valley, Kalifornija, SAD |
| Supružnik | Miriam Cooper (1916-1926) Lorraine Miller (1928-1947) Mary Simpson (1947-1980) |
| Profesionalne informacije |
| Zanimanje | režiser, glumac |
| Opus |
| Djelatni period | 1909-1964 |
| Znamenita djela |
| *White Heat* |

**Raoul Walsh** (11. mart 1887 – 31. decembar 1980) bio je američki filmski režiser i glumac, poznat kao jedan od osnivača losanđeleske Filmske akademije (*AMPAS*), ali i po izuzetno dugoj i plodnoj karijeri tokom prvih pet decenija postojanja Hollywooda, tokom koje je razvio reputaciju majstora akcionog i pustolovnog žanra.

## Biografija

Rodio se u New Yorku kao Albert Edward Walsh, u porodici koja je bila prijateljstvom povezana sa glumačkim klanom Barrymore. Za njegovu karijeru je, međutim, bio važniji pustolovni duh, koga je iskazao s 15 godina kada je pobjegao iz kuće i neko vrijeme proveo na američkom Zapadu radeći kao kauboj. Nakon što se vratio kući i završio koledž, godine 1909. je započeo glumačku karijeru u kazalištu. Ubrzo ga je angažirao D.W. Griffith, koga su ispočetka zanimale prije svega Walshove jahačke sposobnosti, ali je ubrzo prepoznao i talent za glumu (pa mu je 1915. povjerio ulogu Johna Wilkesa Bootha u znamenitom epu *Rađanje nacije*), ali i režiju. Godine 1914. je poslan u ratni Meksiko da za Pancha Villu snimi propagandno ostvarenje *The Life of General Villa*; u uspješnom, ali danas izgubljenom režijskom debiju, Walsh je tumačio ulogu Ville.

1920-ih je Walsh nastavio karijeru kao režiser, te je bio zaslužan za neka od klasičnih nijemih ostvarenja kao *Bagdadski lopov* i *What Price Glory?* Pokušaj da se vrati ispred kamera, započet nastupom u *Sadie Thompson*, je prekinut bizarnom nesrećom prilikom snimanja zvučnog debija *In Old Arizona*. Zec koji je iznenada skočio kroz prozor njegovog automobila mu je slučajno iskopao oko, te je Walsh do kraja života nosio povez. Nakon toga se posvetio isključivo režiji. Njegov vjerojatno najplodniji i najuspješniji period je bio angažman za Warner Bros. krajem 1930-ih i 1940-ih, kada je snimio klasična ostvarenja, a posebno plodnu suradnju imao je s Errolom Flynnom.

## Izabrana filmografija

* *The Pseudo Prodigal* (1913), režijski debi
* *The Life of General Villa* (1914)
* *The Mystery of the Hindu Image* (1914)
* *The Birth of a Nation* (1915)
* *Regeneration* (1915)
* *Carmen* (1915), ul. Theda Bara
* *The Silent Lie* (1917)(aka: *Camille of the Yukon*)
* *The Woman and the Law* (1918), ul. Jack Connors, Miriam Cooper i Peggy Hopkins Joyce
* *The Prussian Cur* (1918)
* *Evangeline* (1919), ul. Miriam Cooper (njegova supruga)
* *The Deep Purple* (1920)
* *Kindred of the Dust* (1922)
* *The Thief of Bagdad* (1924), ul. Douglas Fairbanks i Anna May Wong (također producent)
* *What Price Glory* (1926), njegov najuspješniji nijemi film
* *The Lucky Lady* (1926)
* *The Loves of Carmen* (1927)
* *The Monkey Talks* (1927)
* *Sadie Thompson* (1928), ul. Gloria Swanson
* *The Cock-Eyed World* (1929)
* *The Big Trail* (1930) ul. John Wayne; najraniji film u widescreenu i prva glavna uloga Johna Waynea
* *The Man Who Came Back* (1931), ul. Janet Gaynor i Charles Farrell
* *The Yellow Ticket* (1931), ul. Lionel Barrymore i Laurence Olivier
* *Wild Girl* (1932), ul. Charles Farrell, Joan Bennett, Ralph Bellamy i Eugene Pallette
* *The Bowery* (1933), ul. Wallace Beery, George Raft, Fay Wray i Pert Kelton
* *Klondike Annie* (1936), ul. Mae West i Victor McLaglen
* *O.H.M.S.* (1937)
* *Jump for Glory* (1937)
* *St. Louis Blues* (1939)
* *The Roaring Twenties* (1939), ul. James Cagney i Humphrey Bogart
* *Dark Command* (1940), ul. John Wayne, Roy Rogers i Gabby Hayes
* *They Drive by Night* (1940), ul. George Raft, Ann Sheridan, Ida Lupino i Humphrey Bogart
* *High Sierra* (1941), ul. Ida Lupino i Humphrey Bogart
* *The Strawberry Blonde* (1941), ul. James Cagney i Olivia de Havilland
* *They Died with Their Boots On* (1941), ul. Errol Flynn i Olivia de Havilland
* *Manpower* (1941), ul. Edward G. Robinson, Marlene Dietrich i George Raft
* *Desperate Journey* (1942), ul. Errol Flynn i Ronald Reagan
* *Gentleman Jim* (1942), ul. Errol Flynn i William Frawley
* *Northern Pursuit* (1943), ul. Errol Flynn
* *( Uncertain Glory)* (1944), ul. Errol Flynn
* *Objective, Burma!* (1945), ul. Errol Flynn
* *The Man I Love* (1947), ul. Ida Lupino
* *Pursued* (1947), ul. Robert Mitchum i Teresa Wright
* *Cheyenne* (1947), ul. Dennis Morgan i Jane Wyman
* *Silver River* (1948), ul. Errol Flynn
* *White Heat* (1949), ul. James Cagney i Edmond O'Brien
* *Colorado Territory* (1949), remake *High Sierre*, ul. Joel McCrea, Virginia Mayo, Dorothy Malone i Henry Hull
* *Captain Horatio Hornblower* (1951), ul. Gregory Peck i Virginia Mayo
* *Distant Drums* (1951)
* *Blackbeard the Pirate* (1952), ul. Robert Newton, Linda Darnell i William Bendix
* *The World in His Arms* (1952), ul. Gregory Peck, Ann Blyth i Anthony Quinn
* *Gun Fury* (1953), ul. Donna Reed i Lee Marvin
* *A Lion Is in the Streets* (1953), ul. James Cagney i Lon Chaney Jr.
* *The Lawless Breed* (1953)
* *Sea Devils* (1953), ul. Rock Hudson
* *Saskatchewan* (1954)
* *Battle Cry* (1955)
* *The Tall Men* (1955), ul. Clark Gable i Jane Russell
* *The King and Four Queens* (1956), ul. Clark Gable i Eleanor Parker
* *Band of Angels* (1957), ul. Clark Gable, Yvonne De Carlo i Sidney Poitier
* *The Sheriff of Fractured Jaw* (1958)
* *The Naked and the Dead* (1958), ul. Cliff Robertson, adaptacija istoimenog romana Normana Mailera
* *Esther and the King* (1960)
* *Marines, Let's Go* (1961)
* *A Distant Trumpet* (1964)

Walsh je neslužbeno režirao *The Enforcer*, nakon što se originalni režiser Bretaigne Windust razbolio na početku snimanja 1951. Walsh je kasnije odbio da mu se ime nađe na špici.

## Izvori

## Literatura

* Marilyn Ann Moss. *Raoul Walsh: The True Adventures of Hollywood's Legendary Director* (University Press of Kentucky; 2011) pp. 528
* Paolo Bachmann, *Raoul Walsh*, Turin: Quaderni del Movie Club di Torino, 1977. (`it`)
* Jean-Louis Comolli, "L'esprit d'aventure", *Cahiers du cinéma*, n. 154, April 1964. (`fr`)
* Toni D'Angela, *Raoul Walsh o dell'avventura singolare*, Rome: Bulzoni, 2008. (`it`)
* "Trafic", n. 28, Winter 1998. (`fr`)
* "La furia umana", n. 1. 2009,  (`it`)

## Vanjske veze

* Raoul Walsh na sajtu IMDb
* Raoul Walsh na Allmovieu
* Senses of Cinema: Great Directors Critical Database
* Raoul Walsh at Virtual History